**Pontszámítás alapjai**

* 400 + 100 pontos felvételi pontszámítás
* Azokból a tantárgyakból, amiből felvételi pontot számítanak az emelt szintű érettségi vizsgáért 50 többletpont jár. De csak a megfelelő tantárgy(ak)ból! Nem lehet más tantárgy emelt szintű vizsgájáért többletpontot kapni és nem lehet egy középszintű eredmény százalékához az emelt szintűért járó többletpontot számítani!
* Az emelt szintű érettségiért csak akkor jár az 50 többletpont, ha az eléri a 45 %-ot.
* Amennyiben adott szakon (pl. általános orvos) mindkét tárgyból kötelező az emelt szintű érettségi vizsga, úgy a jelentkező – amennyiben legalább 45%-os eredményű mindkét tárgya – a két emelt szintű érettségivel kimeríti a maximálisan kapható 100 többletpontot, tehát más jogcímen már nem kaphat többletpontot.
* B2 komplex (középfokú C) nyelvvizsga 28 többletpontot ér. Nyelvismeretért maximum 40 többletpont szerezhető akkor is, ha több nyelvből van és akkor is, ha felsőfokú a nyelvvizsga (C1). Egy nyelvből csak egy nyelvvizsgáért adható többletpont.
* Amennyiben a jelentkező egy adott idegen nyelvből egyidejűleg nyelvvizsga és emelt szintű érettségi vizsga alapján is jogosult lenne többletpontra, akkor a többletpontokat csak egyszer, a számára kedvezőbb pontszámot biztosító jogcímen kapja meg.
* Nem kötelező természettudományos tárgyból érettségi vizsgát tenni, de kötelező egyik természettudományos tantárgyból „pontot vinni”. Több, legalább két évig tanult természettudományos tantárgy esetében is lehetőség van arra, hogy kedvezőbb eredmény érdekében ne ugyanazon természettudományos tantárgy utolsó előtti tanult évét és utolsó tanult évének eredményét, hanem két tárgy utolsó év végi eredményét jelöljük meg.
* Alapképzésre, egységes osztatlan képzésre nem vehető fel, aki többletpontok nélkül (kivéve emelt szintű érettségiért járó többletpont és nyelvvizsga többletpont) nem éri el a 280 pontot(tehát ebben az esetben nem számítható a jelentkező részére felvételi pontszám)**.**
* Tanulmányi eredménytől függően át lehet kerülni az állami ösztöndíjas képzésről az önköltséges képzésre és fordítva is.
* A felsőoktatási törvény szerint egy személy állami ösztöndíjjal továbbra is 12 félévenát folytathat a felsőoktatásban tanulmányokat. Amennyiben a hallgató a támogatási idő alatt nem tudja befejezni tanulmányait, azt csak önköltséges képzési formában folytathatja. Párhuzamos képzés esetén – ha mindkettő állami ösztöndíjas képzés- egyszerre két félévvel csökken a támogatott félévek száma.
* A felsőoktatásba kerülés feltétele az emel szintű érettségi vizsga. Hogy az adott szak miből kéri az emelt szintű vizsgát az nagyon változó, utána kell nézni a felvi.hu oldalon
pl: <https://www.felvi.hu/pub_bin/dload/FFT_22A/tablazatok/FFT_2022A_2sz_tablazat.pdf>
* Az elégségesnek minden érettségi tantárgyból és minden szinten 25% az alsó határa

|  |
| --- |
| * OKTV-helyezésért járó többletpontok: 1-10. helyezésig 100 pont, 11-20. helyezésig 50 pont, 21-30. helyezés 25 pont
 |

* Tartós betegségre nem adható többletpont csak fogyatékosságra (az SNI ez utóbbi).
* Maximum 3 helyre/szakra lehet jelentkezni ***csak e-felvételivel***. Ugyanazon szak költségtérítéses és államilag támogatott képzése egy jelentkezési helynek számít.
* Megváltozott a tanárképzés: érettségit követően lehet közvetlenül tanárképzésre jelentkezni. A közismereti tanárképzésben mesterfokozat és tanári szakképzettség osztatlan, kétszakos képzésben szerezhető. Általános iskolai tanárokat 4+1 év alatt, középiskolai tanárokat a 5+1 év alatt képeznek. A plusz egy év a szakmai gyakorlatot jelenti.
* Több helyre kell pályaalkalmassági vizsga (pl. osztatlan tanárképzések). Az alkalmassági vizsgákkal kapcsolatos feladatok (követelményrendszer ismerete, felkészülés, jelentkezés) a felvételiző felelőssége. A felkészülést minél előbb meg el kell kezdeni!
* Amennyiben valamely szakon alkalmassági vizsgát szerveznek, azt a felsőoktatási intézmények a felvi.hu-n megjelölik. A vizsgáról szóló értesítést (vizsgabehívót) az adott felsőoktatási intézmény küldi meg a jelentkező részére, ezért amennyiben a vizsga időpontja előtt egy héttel még nem kap ilyen tartalmú levelet, akkor célszerű az adott intézménytől érdeklődnie ezzel kapcsolatban.
* Az alkalmassági vizsgán elért teljesítmény nem pontszámmal, hanem „megfelelt" vagy „nem felelt meg" minősítéssel értékelhető. Ez utóbbi esetben nem vehető fel az adott jelentkezési helyre!

PONTSZÁMÍTÁS

**A maximálisan elérhető pontszám 500 pont.**

|  |
| --- |
| **Tanulmányi pontok (maximum 200 pont)** |
| **1. Magyar nyelv és irodalom átlaga** (max.10 pont)**2. Történelem** (max. 10 pont)**3. Matematika** (max.10 pont) **4. Választott idegen nyelv** (amelyiknek jobb az eredménye- max. 10 pont)**5. Választott természettudományos tantárgy** (fizika, kémia, biológia, földrajz) **két utolsó tanult év végi tantárgyi érdemjegye összegének** (max. 50 pont) **a kétszerese (max. 100 pont)**A földrajz, kémia, fizika tantárgyak kivételével a két utolsó év végi eredmény a ***11. és 12. év végi***jegyeket jelenti. Fakultációs jegy kémiából és földrajzból vihető. |
| **Az érettségi vizsga-bizonyítványban szereplő vizsgaeredmények közül a** **- magyar****- matematika****- történelem****- idegen nyelv****- egy választott tantárgy** (Ennek nem kell feltétlenül természettudományos tantárgynak lennie!) **százalékos eredményének átlagának egész része. (max. 100 pont)** |

**Tanulók által gyakran feltett kérdések:**

***1. Hogy kell kiszámolni a magyar átlagomat? (Abból kétszer két jegyem lesz!)***

A 11. év végén is és a 12. év végén is a két osztályzat átlagát kell kiszámolni kerekítés nélkül. Ha tehát magyar nyelvből négyesed volt, de irodalomból ötösöd, akkor a pontszámod 4,5 lesz. Az sem baj, ha a tanulmányi pontjaidra így törtszámot kapunk, hiszen a végén úgyis meg kell szorozni kettővel a jegyek összegét.

***2. Abból az idegen nyelvből viszem a pontomat, amelyikből érettségizek?***

Nem feltétlenül. Abból az idegen nyelvből kell pontot vinni (és a jelentkezési lapra majd ezt kell feltüntetni), amelyikből jobb év végi eredménnyel rendelkezel. Abból kell érettségizni, amelyből tudásod alapján jobb érettségi eredmény várható.

***3. Melyik természettudományos tárgyat válasszam a tanulmányi pontok kiszámításához?***

Amelyikből a legjobb volt az utolsó két év végi eredményed. Mostanra már látod, hogy hány pontod van, ha a földrajz vagy a kémia mellett döntesz, hiszen ezekből a tantárgyakból már ismered a 9. és a 10. év végi jegyedet (de ha fakultációra jársz azt kell vinni – utolsó évek). Nagyjából tisztában vagy a fizikából várható eredményeddel is (10. év vége, bár 11. év végi jegyeden még esetleg tudsz javítani). Biológia eredményeidre kell a legtöbbet várni (11. és 12. év vége), de mire beadod a jelentkezési lapodat már látod az esélyeket.

***4. Vihetek pontot hittanból vagy testnevelésből?***

Év végi eredményt már nem lehet vinni. Mindenkinek egy szabadon választott természettudományos tantárgy pontszámát lehet vinni. De természetesen érettségizni lehet ezekből a tantárgyakból és ekkor az érettségid százalékos eredménye bekerül az érettségi átlagodba. Ha pedig olyan szakra szeretnéd beadni majd a jelentkezési lapodat, amelyik a testnevelés érettségid eredményéből számol majd pontszámot, akkor minél jobb testnevelés érettségi vizsgát kell tenned.

***5. Javítja-e az átlagomat, ha 6 vagy 7 tantárgyból érettségizek?***

Javíthatja, de csak a négy kötelező és a legjobban sikerült választott tantárgy átlagát számolják ki. Azért nem kell érettségizned 6 vagy 7 tantárgyból, hogy jobb átlagod legyen. Viszont ha olyan szakra jelentkezel, amelyikre a bejutás feltétele, hogy két szabadon választott tantárgyból legyen érettségi eredményed (pl. biológia és fizika), akkor természetesen 6 vagy 7 tantárgy érettségi eredménye szerepel majd a bizonyítványodban. Inkább törekedj arra, hogy az 5 tantárgyból (beleértve a választottat is) minél jobb legyen a százalékos eredményed.

|  |
| --- |
| **Érettségi pontok (maximum 200 pont)** |
| **Az adott képzési területen előírt érettségi tárgyak közül a jelentkező számára legkedvezőbb két tárgy érettségi vizsgaeredményének százalékos teljesítménye.** (a százalékban kifejezett eredményt a vizsga szintjétől függetlenül váltják át érettségi pontokra)  |

**Tanulók által gyakran feltett kérdések:**

***1. Honnan tudom, hogy miből kell érettségiznem, ha valamilyen szakra jelentkezem?***

Minden osztálynak (és családnak) ajánlom, hogy legkésőbb 10. évfolyamon kezdjék el tanulmányozni a ***Felvételi Tájoló*** című kiadványt. Ha valaki jobban szeret interneten tájékozódni, akkor a [www.felvi.hu](http://www.felvi.hu) honlapon mindent megtudhat arról, hogy melyik két tantárgy érettségi eredményéből számolják az adott szakon az érettségi pontjait. Csak figyeljetek az „és” és a „vagy” szó közötti különbségre!

2. Honnan tudom, hogy emelt szinten vagy közép szinten kell-e vizsgáznom, ha szeretnék bekerülni?

A felvi.hu internetes oldal a hivatalos a felvételivel kapcsolatos forrás! Itt nézz utána, hogy a kiválasztott szakra mely tantárgyakból kötelező emelt szintű vizsgát tenni. Ne elégedj meg azonban azzal, hogy az általad választott szakra csak középszintű vizsgát írnak elő. Nézz utána, hogy a ponthatárok alapján szükséged van-e az egy vagy két emelt szintű vizsgára! Nagyon sok szaknál ugyanis a magas pontszám miatt nem elég a két középszintű eredmény, mert többletpontok nélkül nem éred el a ponthatárt. Kezdd el a saját felvételi pontodat számolni a felvi.hu oldalon található Pontszámító kalkulátor segítségével és mérlegelj, csak így tudsz helyes felvételi stratégiát kialakítani.

# Számold ki a saját felvételi pontszámodat!

|  |  |  |  |
| --- | --- | --- | --- |
| **tantárgy** | **középiskola eredményei** | **érettségi eredményei** | **többletpont** |
|  | **11. év végi** | **12. év végi** | **jegy** | **százalék** | **szint** |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Tanulmányi pontjaid:**

középiskolai év végi eredmények x 2 =

érettségi átlag =

Add össze:

**Érettségi pontjaid:**Milyen tantárgyakból viszel pontot? (felvételi tantárgyaid)

Milyen szinten és milyen %-os eredménnyel érettségizel?

Add össze:

**Többletpontok:**
45 % feletti emelt szintű érettségi vizsgáért a két felvételi tantárgyad valamelyikéből:

Nyelvvizsgáért:

OKTV eredményért:

SNI:

Hátrányos helyzet:

***Az összpontszámod kétféleképpen számítható ki:***1. a tanulmányi pontok és az érettségi pontok és többletpontok összeadásával

2. az érettségi pontok kétszerezésével („duplázás”)

Minden esetben a kedvezőbbet veszik figyelembe!